cyanic-selkie/wikianc huggingface dataset:
Mutant (Marvel Comics)
"Homo superior superior"
'n Karakter met die naam Vargas is in Chris Claremont se X-Treme X-Men bekend gestel. Hy beweer hy is 'n natuurlike reaksie van die mens op mutante. Hy het die maksimum fisieke vermoëns: bomenslike krag, spoed, refelekse, ratsheid, stamina en uithouvermoë. Dit lyk ook of Vargas immuun is teen verskeie mutante vermoëns, soos Rogue se absorpsie en Psylocke se telekinetiese ladings.
Hibriede
Mutante het ook al daarin geslaag om te verbaster met mense (Homo sapiens), Atlantiërs (Homo mermanus), feetjies, ander mensagtige buiteaardse wesens soos Shi'ar, ensovoorts.
Heteromeyenia cristalina
Heteromeyenia cristalina is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Heteromeyenia en tot die familie Spongillidae. Die wetenskaplike naam van die spesie is die eerste keer geldig gepubliseer in 2007 deur Batista, Volkmer-Ribeiro & Melão.
Tembisa, Oos-Kaap
Tembisa, Burgersdorp is 'n swart township net suid van Burgersdorp. Dit is geleë in die Walter Sisulu Plaaslike Munisipaliteit van die Joe Gqabi-distrik in die Oos-Kaap.
Skeerkwas
'n Skeerkwas word gebruik wanneer daar "nat geskeer" word. Die kwas word in 'n skeerroom of -middel gedoop om die vel voor die skeerproses in te seep.
'n Tipiese skeerkwas bestaan uit 'n kort handvatsel met hare. Die hare van die kwas kan van plastiek of die hare van dassies, varke of perde gemaak word. Die handvatsel word gewoonlik van hout, ivoor, kristal of porselein vervaardig. Die handvatsels van duurder kwasse kan van goud- of silwerinsetsels voorsien wees.
Die moderne skeerkwas het in die 1750's in Frankryk ontstaan. In die 1800's het toevoubare skeermesse dit vir mans prakties gemaak om hulself te skeer, eerder as om 'n haarkappersalon te besoek. Die skeerkwas het vinnig 'n statussimbool geword en 'n duur of eksentrieke kwas is as bevestiging van 'n man se persoonlikheid of selfs sy rykdom gesien.
Aphorme
Aphorme is 'n monotipiese genus van sponsdiere uit die klas van die Hexactinellida.
Anoxycalyx
Anoxycalyx is 'n genus van sponsdiere uit die klas van die Hexactinellida.
Ruschia calcicola
Ruschia calcicola is 'n vetplant uit die vygiefamilie wat endemies aan Suid-Afrika is en in die Wes-Kaap voorkom.
Pablo Casals
Pau Casals i Defilló ,". (In hierdie Katalaanse naam is die vaderlike familienaam 'Casals', en die moederlike familienaam 'Defilló'). (Katalaans: [ˈpaw kəˈzalz i ðəfiˈʎo]; 29 Desember 1876 – 22 Oktober 1973), gewoonlik in Engels bekend as "Pablo Casals"",    was 'n tjellis, komponis, en dirigent van Katalonië, Spanje. Hy word in die algemeen beskou as die beste tjellis van die eerste helfte van die 20ste eeu, en as een van die grootste tjelliste van alle tye. Hy het baie opnames gedurende sy loopbaan gemaak, van onder andere solo, kamermusiek en orkestrale werke; ook as dirigent. Hy word egter waarskynlik die beste onthou vir sy opnames van Johann Sebastian Bach se Tjello Suites wat hy gemaak het vanaf 1936 tot 1939. Die Presidensiële Vryheidsmedalje is in 1963 deur President John F. Kennedy aan hom toegeken (alhoewel die seremonie voorgesit is deur Lyndon B. Johnson).
Heteromeyenia horsti
Heteromeyenia horsti is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Nozizwe
Nozizwe is 'n hoofsaaklik bruin township aan die noordekant van Venterstad. Dit is geleë in die Walter Sisulu Plaaslike Munisipaliteit van die Joe Gqabi-distrik in die Oos-Kaap.
Cannes-rolprentfees 1969
Die 22ste Cannes-rolprentfees is van 8-23 Mei 1969 in Cannes, Frankryk, gehou. ’n Nuwe, niemededingende afdeling met die naam Directors' Fortnight is op dié fees bygevoeg na aanleiding van die kansellasie van die 1968-fees. Die Palme d'Or is toegeken aan if.... deur Lindsay Anderson.
Die fees is geopen met Sweet Charity deur Bob Fosse. Die Italiaanse regisseur en draaiboekskrywer Luchino Visconti was die president van die jurie.
Pryse
duimnael|140px|Luchino Visconti, president van die jurie. duimnael|140px|Vanessa Redgrave, beste aktrise. Van die mense en prente wat in 1969 pryse ontvang het, is:
Kortprente
Humanistiese Judaïsme
Humanistiese Judaïsme (Hebreeus: יהדות הומניסטית, Afrikaanse transliterasie: Jahadoet Hoemanistit) is 'n liberale Judaïstiese denominasie wat in die 1960's deur die Amerikaanse rabbyn Sherwin Wine gestig is. Dit is gewoonlik beskryf as 'n "sekulêre, nie-teïstiese en mensgesentreerd alternatief vir die meer tradisionele strome van Judaïsme" en is ontwikkel om nie-godsdienstige Jode 'n geleentheid te gee om hul Joodse identiteit te behou deur deel te neem aan gesekulariseerde weergawes van oorgangsrites soos Bar Mitzvah.
Anders as ander godsdienstige Jode, glo Humanistiese Jode nie noodwendig in God nie. Hulle beskou Judaïsme eerstens as die etniese kultuur en kollektiewe ervaring van die Joodse volk en neem deel aan godsdienstige rituele en feeste om die tradisies te bewaar.
Microsoft Lumia
Op 3 September 2013 het Microsoft aangekondig dat hulle Nokia se mobiele toestelafdeling sal oorneem. Dié oorname is op 25 April 2014 afgehandel. In 'n oorgangsfase, wat in Oktober 2014 beëindig is, het Microsoft voortgegaan om die Nokia-handelsmerk op Lumia-toestelle te gebruik. Dit is vervolgens amptelik uitgefaseer en vervang deur die Microsoft-handelsmerk.
Die slimfoonreeks se naam is afgelei van die partitiewe meervoudsvorm van lumi, die Finse term vir sneeu.
Geissorhiza similis
Geissorhiza similis is 'n meerjarige blomplant en geofiet wat tot die genus Geissorhiza behoort en deel is van die fynbos. Die spesie is endemies aan die Wes-Kaap.
Frontale lob
Die frontale lobbe of lobi frontales is 'n gebied in die brein van gewerwelde diere (vertebrate).
Die frontale lobbe is aan die voorkant van elke serebrale hemisfeer geleë, wat die brein in linker en regter helftes verdeel. Die pariëtale lobbe lê direk agter die frontale lobbe terwyl die temporale lobbe agter en onder die frontale lobbe lê (kyk beeld). Die frontale lob word deur die groef van Rolando (sulcus centralis) van die pariëtale lob geskei. Tussen die frontale en temporale lobbe is 'n diep vou of inkeping wat die fissura lateralis (fissura Sylvii) genoem word.
Die frontale lob word anatomies en funksioneel verdeel in (van agter na voor): die primêre motoriese korteks, die premotoriese korteks en die prefrontale korteks. Die frontale bliksentrum vir die aanstuur van oogbewegings lê net bo die premotoriese korteks.
Funksies
Die frontale lobbe speel 'n rol by die begeer van willekeurige (doelgerigte) bewegings. Hulle is ook betrokke by verskeie psigiese funksies, soos impulsbeheer, oordeel, probleemoplossing, beplanning, sosiale gedrag, taal (via die sentrum van Broca) en geheue.
'n Beskadigde frontale lob kan tot die sogenaamde frontale sindroom lei.
Ewolusie
Wetenskaplikes het vir etlike jare geglo dat die mens se frontale lobbe relatief groter as die van ander primate is. Hulle het gedink dit is 'n belangrike eienskap van menslike evolusie, en die hoofrede hoekom menslike kognisie van dié van ander primate verskil. Hierdie siening is deur latere navorsing uitgedaag. Magnetiese resonansbeelding is gebruik om die volume van die frontale korteks van die mens en verskeie ape te bepaal. Daar is bevind dat die menslike frontale korteks nie relatief groter as die van ander groot ape is nie, maar wel groter is as die van die kleiner ape.
Ice Cube
Ice Cube (gebore O'Shea Jackson; June 15, 1969) is 'n Amerikaanse kletskunstenaar, vervaardiger en akteur. Hy is bekend vir sy rolle in die rolprente Boyz n the Hood (1991), Friday (1995), Next Friday (2000), en Ride Along (2014).
Aphrocallistes
Aphrocallistes is 'n genus van sponsdiere uit die klas van die Hexactinellida.
Aphrocallistidae
Aphrocallistidae is 'n familie van sponsdiere uit die klas van die Hexactinellida.
Heteromeyenia repens
Heteromeyenia repens is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Heteromeyenia en tot die familie Spongillidae. Die wetenskaplike naam van die spesie is die eerste keer geldig gepubliseer in 1880 deur Potts.
Babablou
Babablou is 'n kleur, 'n ligte tintsel van asuur, en een van die pastelkleure.
Kleurkoördinate
Volgens verskeie kleurskemas word babablou as volg voorgestel:
Asceptrulum
Asceptrulum is 'n genus van sponsdiere uit die klas van die Hexactinellida.
No Country for Old Men (rolprent)
No Country for Old Men is 'n 2007 Amerikaanse neo-Western misdaadrillerfilm geskryf en geregisseer deur Joel en Ethan Coen, gebaseer op Cormac McCarthy se 2005 roman met dieselfde naam. Met die akteurs Tommy Lee Jones, Javier Bardem en Josh Brolin, speel die film af in die woestynlandskap van Wes-Texas in 1980. Die rolprent behandel temas van die noodlot, die gewete en omstandighede wat die Coen-broers in die rolprente Blood Simple (1984), Raising Arizona (1987) en Fargo (1996) ondersoek het.
Die rolprent volg drie hoofkarakters: Llewelyn Moss (Brolin), 'n Viëtnamoorlogveteraan en sweiser wat op 'n groot som geld in die woestyn afkom; Anton Chigurh (Bardem), 'n geheimsinnige huurmoordenaar wat die taak het om die geld terug te kry; en Ed Tom Bell (Jones), 'n plaaslike sheriff wat die misdaad ondersoek. Kelly Macdonald as Moss se vrou Carla Jean, en Woody Harrelson wat ook vir Moss soek om die $ 2 miljoen terug te kry, speel ook in die film.
Raymonde de Laroche
Raymonde de Laroche (22 Augustus 1882 – 18 Julie 1919) was 'n Franse vlieënier wat vermoedelik die eerste vrou was wat 'n vliegtuig beheer het. Sy het op 8 Maart 1910 die wêreld se eerste gelisensieerde vroulike vlieënier geword.
Sy het die 36ste vliegtuigvlieënierlisensie ontvang wat uitgereik is deur die Aeroclub de France, die wêreld se eerste organisasie wat vlieënierslisensies uitgereik het. Destyds was vlieënierlisensies slegs nodig vir vlieëniers wat vliegtuie vir kommersiële doeleindes gevlieg het.
Vroeë lewe
Sy is gebore op 22 Augustus 1882 in Parys, Frankryk, as Elise Raymonde Deroche. Sy was die dogter van 'n loodgieter. Sy het as kind 'n voorliefde vir sport gehad, en later ook vir motorfietse en motors toe sy ouer was. As jong vrou het sy 'n aktrise geword en die verhoognaam "Raymonde de Laroche" gebruik. Sy is geïnspireer deur Wilbur Wright se 1908-demonstrasies van aangedrewe vlug in Parys en was persoonlik bekend met verskeie vlieëniers, insluitend die kunstenaar-wat-vlieënier-geword-het, Léon Delagrange, wat na bewering die pa van haar seun André was. As gevolg van al hierdie inspirasies was De Laroche vasbeslote om ook self te vlieg.
Prestasies in lugvaart
In Oktober 1909 het de Laroche 'n beroep op haar vriend, vlieënier en vliegtuigbouer Charles Voisin gedoen om haar te leer hoe om te vlieg. Op 22 Oktober 1909 het de Laroche na die Voisin-broers se vliegtuigbasis by Chalons, 90 mi oos van Parys, gegaan. Voisin se vliegtuig kon net een sittende persoon neem, dus het sy die vliegtuig alleen gevlieg, terwyl hy op die grond gestaan en instruksies gegee het. Nadat sy die taxi om die vliegveld bemeester het, het sy opgestyg en 270 m De Laroche se vlug word dikwels aangehaal as die eerste deur 'n vrou in 'n aangedrewe, swaarder-as-lug-vaartuig; daar is bewyse dat twee ander vroue, P. Van Pottelsberghe en Thérèse Peltier, die vorige jaar met Henri Farman en Delagrange onderskeidelik as passasiers gevlieg het, maar nie as vlieëniers nie.
Dekades later het die lugvaartjoernalis Harry Harper geskryf dat alvorens de Laroche haar gevierde vlug op die Voisin gemaak het, sy slegs een keer, vir 'n kort vlug, as passasier gevlieg het; toe sy die eerste keer die kontroles geneem het, het Charles Voisin haar uitdruklik verbied om 'n vlug te probeer; en nadat sy twee keer oor die vliegveld gery het, het sy opgestyg, "tien of vyftien voet hoog" gevlieg en die kontroles met "vernuftige, vinnige presisie" hanteer.
De Laroche se pogings was nie probleemvry nie. La Petite Gironde het op 5 Januarie 1910 oor haar bedrywighede berig. La Petite Gironde het haar die eerste vrou genoem om te vlieg en berig dat haar vliegtuig tydens 'n vlug om die veld by Chalons, met helder lug en ligte wind, 4 of 5 meter bo die grond gevlieg het, maar toe skielik neergestort het. Nadat sy eers bewusteloos was het de Laroche wakker geword en gekla oor inwendige pyne, wat die gevolg van 'n skouerbesering was. In Julie 1910 het de Laroche aan die weeklange lugskou by Reims in Frankryk deelgeneem. Op 8 Julie het haar vliegtuig neergestort, en sy het sulke ernstige beserings opgedoen dat haar herstel twyfelagtig was, maar twee jaar later was sy weer fiks en het teruggekeer om te vlieg. Op 26 September 1912 was sy en Charles Voisin in 'n motorongeluk betrokke. Voisin is dood, en sy is ernstig beseer.
Op 25 November 1913 het de Laroche die Aero-Club of France se Femina-beker gewen vir 'n ononderbroke langafstandvlug wat meer as 4 ure geduur het.
Aangesien vlieg as te gevaarlik vir vroue beskou was, het sy tydens die Eerste Wêreldoorlog, as 'n militêre vlieënier gedien en offisiere van die agterste sones na die voorfronte geneem, tydens aktiewe veldslae.
In Junie 1919 het de Laroche twee vroue hoogterekords opgestel, een op 15700 ft; en ook die afstandrekord vir vroue, op 201 mi.
Afsterwe en nalatenskap
Op 18 Julie 1919 is de Laroche, wat 'n talentvolle ingenieur was, na die vliegveld by Le Crotoy as deel van haar plan om die eerste vroulike toetsvlieënier te word. Sy was mede-vlieënier van 'n eksperimentele vliegtuig (of sy dit gevlieg het, is nie bekend nie); tydens die aankoms vir die landing het die vliegtuig in 'n duik ingegaan en neergestort, wat beide de Laroche en die medevlieënier se lewens gekos het.
Daar is 'n standbeeld van de Laroche by Parys-Le Bourget-lughawe in Frankryk.
Heteromeyenia stepanowii
Heteromeyenia stepanowii is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Raymonde de Laroche
Afsterwe en nalatenskap
Vanaf 6 tot 12 Maart 2010, om die eeufees van gelisensieerde vrouevlieëniers te vier, het vrouevlieëniers van agt lande op drie kontinente 20 soorte vliegtuie gebruik om 'n nuwe wêreldrekord op te stel: 310 meisies en vroue wat in een week deur vrouevlieëniers aan vlieënierswese bekendgestel is.
Heteromeyenia stepanowii
Die spons behoort tot die genus Heteromeyenia en tot die familie Spongillidae. Die wetenskaplike naam van die spesie is die eerste keer geldig gepubliseer in 1884 deur Dybowski.
Heteromeyenia insignis
Heteromeyenia insignis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Heteromeyenia en tot die familie Spongillidae. Die wetenskaplike naam van die spesie is die eerste keer geldig gepubliseer in 1895 deur Wilhelm Weltner.
Aanduider
'n Aanduider of índikator is 'n stof of 'n toestel wat as hulpmiddel gebruik word om die voortgang van 'n chemiese reaksie dop te hou.
Sommige aanduiders is uit die daaglikse lewe reeds bekend. Voorbeelde is rooikool, swart tee en sommige aartappel-kultivars wat pers of blou is. Hulle kleur verander as 'n mens iets suurs soos suurlemoensap of iets basies soos bakpoeier byvoeg. Rooikool word helder rooi met iets suurs, maar blouerig met iets basies; pers aartappels doen dieselfde. Swart tee verkleur van bruinerig tot ligrooi met lemoensap. Kurkuma is geel, maar op 'n eier wat gebak word, kleur dit rooi.
Hierdie is voorbeelde van pH-aanduiders, maar daar is ook stowwe wat ander reaksies verraai, soos:
Alfred manta
Die Alfred manta (Mobula alfredi) is 'n tipe manta wat voorkom in al die oseane van die wêreld in tropiese en gematigde waters. In Suider-Afrika kom dit voor aan die ooskus van KwaZulu-Natal en Mosambiek noordwaarts tot by die Rooisee.
Hierdie manta en Manta birostris was eens beskou as dieselfde spesie. Die twee spesies verskil egter as volg; M. birostris het 'n knop by die stertbasis en die merke aan die onderkant van lywe verskil. Die Alfred manta is die tweede grootste manta met 'n skyf wat tot 670 cm groot word. Die bek is groot en wyd is aan die voorkant van die kop. Daar is twee vlerke (flappe) weerskante van die bek. Die stert is kort. Die manta is swarterig aan die bokant met ligter bande oor die skouers en vlerke se punte. Dit is normaalweg wit aan die onderkant met onreëlmatige, unieke vlekke en kolle. Die seedier kan egter geïdentifiseer word aan die kolle en vlekke.
Die seedier is alleenlopers en word gevind tot in water wat nie dieper as 50 m is nie. Hulle filter klein vissies en plankton deur hulle bekke met hulp van die twee vinne aan die kante. Hulle besoek ook die skoonmaak stasies waar die parasiete verwyder word.
Heteromeyenia latitenta
Heteromeyenia latitenta is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Heteromeyenia en tot die familie Spongillidae. Die wetenskaplike naam van die spesie is die eerste keer geldig gepubliseer in 1881 deur Potts.
Ruschia callifera
Ruschia callifera is 'n vetplant uit die vygiefamilie wat endemies aan Suid-Afrika is en in die Wes-Kaap voorkom.
La Promenade (Renoir)
La Promenade is 'n olie op doek, vroeë impressionistiese skildery deur die Franse kunstenaar Pierre-Auguste Renoir, wat in 1870 geskep is. Die werk beeld 'n jong paartjie uit wat op 'n paadjie deur 'n woud stap, tydens 'n uitstappie buite die stad. Renoir se La Promenade kunswerk is beïnvloed deur die rokoko-herlewingstyl tydens die Tweede Ryk, en weerspieël die ouer styl en temas van agtiende-eeuse kunstenaars soos Jean-Honoré Fragonard en Jean-Antoine Watteau. Die werk toon ook die invloed van Claude Monet op Renoir se nuwe benadering tot skilderkuns aan.
Agtergrond
Die woud was 'n gewilde landskaponderwerp vir negentiende-eeuse Franse kunstenaars, veral die woud van Fontainebleau. Voor Renoir het Claude Monet (1840–1926) Bazille en Camille (Studie vir "Déjeuner sur l'Herbe") (1865) geskilder en 'n paartjie saam in die woud uitgebeeld. In 1869 het Renoir en Monet tyd spandeer om saam te skilder by La Grenouillère. Teen 1870 het Renoir saam met sy ma in Louveciennes gewoon. Gedurende hierdie dekade was die agtiende-eeuse rokoko- kunsbeweging terug in styl en Renoir het dit verwelkom. Frankryk het op 19 Julie 1870 oorlog teen Duitsland verklaar en die Frans-Pruisiese Oorlog het begin. Renoir was dienspligtig en het vier maande in die kavallerie gedien, maar het nooit geveg nie.
Beskrywing
'n Jong man, moontlik 'n kanotier (bootman) met sy kenmerkende skippershoed, hou die hand van 'n jong vrou vas op 'n paadjie wat omring is deur bosse, moontlik op die oewer van die Seine, met die suggestie van 'n komende intieme ontmoeting. Die beeld van verliefdes wat deur 'n woud stap is gebaseer op 'n gewilde rokoko-tema. Interpretasies van die figuurmodelle verskil. Daar word algemeen geglo dat die model vir die vrou in La Promenade Lise Tréhot was, Renoir se gunsteling model en metgesel gedurende sy vroeë Salon-tydperk. In die verlede is geglo dat die man op die skildery die landskapskilder Alfred Sisley (1839–1899) was en die vrou Rapha, 'n metgesel van die musikant Edmond Maître (1840–1898). Die oorspronklike titel van die skildery is onbekend. Dit het die eerste keer die titel La Promenade ontvang deur naamlose eienaars van die werk toe dit in 1898 te koop aangebied is. Vrae oor die oorspronklike titel het eers in 1941 het aan die lig gekom. Renoir was bekend daarvoor dat hy ernstig beswaar gemaak het teen sentimentele titels wat deur ander op sy werk van toegepassing gemaak is. “Waarom het hulle name aan my prente gegee wat nooit die rede verteenwoordig waarom ek so en so ’n onderwerp geverf het nie? My vreugde bestaan uit skilder, en dit was nog nooit in my gedagtes om 'n vooropgestelde onderwerp te skilder nie", het Renoir in sy latere jare gesê. Renoir het egter in 1876 'n skildery met die titel La Promenade uitgestal, maar daardie werk sou as Mother and Children bekend staan.
Kritiese ontvangs
In kommentaar rakende die uitstalling Origins of Impressionism (1994–95) skryf Henri Loyrette dat La Promenade “uiteindelik slaag in wat Renoir so lank en so tevergeefs gesoek het: die integrasie van die figuur in ’n landskap”. Loyrette dui die invloed van Monet in La Promenade en die verandering in Renoir se styl sedert Les Fiancés (1868) aan. Die impressionistiese invloed op Renoir, skryf Perrin Stein, het gelei tot sy toenemende gebruik van die hoë-sleutel, ligte kleur palet. Renoir se “ligtheid en fynheid van aanraking” herinner hier volgens kunshistorikus John House aan die rokokokunstenaar Jean-Honoré Fragonard (1732–1806). Kritici beskou ook die invloed van Jean-Antoine Watteau (1684–1721) op hierdie werk, veral in Renoir se gebruik van die intieme egpaar in die woud, 'n motief wat gewild is in tonele wat in Watteau se fête galante- genre gevind word.
Ander werk
Benewens La Promenade het Renoir rokokotemas in verskeie daaropvolgende werke ondersoek, insluitend The Lovers (1875) en Confidences (1878). In 1883 het Renoir 'n tekening met die titel Couple on a Hillside geskep vir die Franse literêre resensie La Vie Moderne wat gebaseer was op 'n variasie van La Promenade 'n dekade vroeër, maar wat herontwerp is om verskillende invalshoeke en posisies van die oorspronklike figure te wys.
Herkoms
John Walsh, die Amerikaanse kunshistorikus en voormalige direkteur van die J. Paul Getty Museum, word gekrediteer met die verkryging van La Promenade vir die Getty-versameling in 1989.
Satakunta
Satakunta (Sweeds: Satakunta of Satakunda) is 'n administratiewe streek in Finland. Dit is in die suidweste van die land geleë en maak deel uit van die historiese Westelike Finland-provinsie. Die streek word begrens deur Pohjanmaa in die noorde, Suid-Pohjanmaa in die noordooste, Pirkanmaa in die ooste en Suidwes-Finland in die suide.
Satakunta beslaan 'n landoppervlakte van 8 268 km² en het 'n bevolking van 218 018 in 2019 gehad. Die streek het 17 munisipaliteite waarvan sewe stadstatus het. Die grootste stad en administratiewe hoofstad van die streek is Pori.
Robert I van Meaux
Robert I van Meaux (gebore omstreeks 907; sterf 967/8) was Graaf van onderskeidelik Meaux en Troyes en die seun van Herbert II van Vermandois en sy vrou Adelheid van Frankryk, dogter van Robert I van Frankryk.
Robert I het sy vader in onderskeidelik 943 en 956 opgevolg as Graaf van Meaux en van Troyes. Robert I se seun Heribert III van Meaux het hom by sy afsterwe in 967 opgevolg as Graaf van Troyes en Meaux.
Robert I was getroud met Adelheid (914–967) van Boergondië, dogter van Giselbert. Hulle het twee kinders gehad:
Na Robert I se afsterwe is Adelheid getroud met Lambert I van Chalon.
Narimanof-rajon
Demografie
Volgens Sensus 2010 het Narimanof-rajon 45 457 inwoners gehad. Etniese Russe, Kasakke en Tartare vorm die meerderheid van die rajon se bevolking.
Geissorhiza spiralis
Geissorhiza spiralis is 'n meerjarige blomplant en geofiet wat tot die genus Geissorhiza behoort en deel is van die renosterveld. Die spesie is endemies aan die Noord-Kaap en kom op die Roggeveldeskarp naby Sutherland voor. Daar is vier subpopulasies en die plant word bedreig deur oorbeweiding en gewasverbouing.
John D. Rockefeller
John Davison Rockefeller Sr. (8 Julie 1839 - 23 Mei 1937) was 'n Amerikaanse sakemagnaat en filantroop. Hy word algemeen beskou as die rykste Amerikaner van alle tye en die rykste persoon in die moderne geskiedenis.
Rockefeller is gebore in 'n groot en arm gesin in New York, wat verskeie kere verhuis het voordat hulle uiteindelik in Cleveland, Ohio, vestig. Hy het op die ouderdom van 16 'n assistentboekhouer geword en vanaf 20-jarige ouderdom verskeie sakevennootskappe aangegaan en sy onderneming op olieraffinering gekonsentreer. Rockefeller het Standard Oil Company in 1870 gestig. Hy het dit tot 1897 bestuur en was die grootste aandeelhouer daarvan.
Rockefeller se rykdom het toegeneem namate petroleum en petrol in belangrikheid toegeneem het. Hy het die rykste persoon in die land geword en 90% van alle olie in die Verenigde State op sy hoogtepunt beheer. Olie is regdeur die land gebruik as 'n ligbron tot met die bekendstelling van elektrisiteit, en as brandstof na die uitvinding van die motor. Verder het Rockefeller 'n enorme invloed op die spoorwegbedryf gehad wat sy olie deur die land vervoer het. Standard Oil was die eerste groot besigheidstrust in die Verenigde State. Rockefeller het 'n rewolusie in die petroleumbedryf bewerkstellig en het deur middel van korporatiewe en tegnologiese innovasies 'n belangrike rol gespeel in die wydverspreide en drastiese verlaging van olie se produksiekoste. Sy onderneming en sakepraktyke het al onder kritiek deurgeloop, veral in die skrywes van die skrywer Ida Tarbell.
Weens die oortreding van antitrustwette, maatreëls om algemene onwettige besigheidspraktyke te bekamp, beslis die Hooggeregshof in 1911 dat Standard Oil ontbind moet word. Dit verdeel Standard Oil in 34 afsonderlike entiteite, wat onder andere ondernemings soos ExxonMobil, Chevron Corporation en ander geword het - waarvan sommige steeds die hoogste inkomste ter wêreld verdien.
Uiteindelik het dit geblyk dat die individuele segmente van die onderneming meer werd was as die hele onderneming toe dit een entiteit was - die som van die dele was meer werd as die geheel - aangesien aandele hiervan verdubbel en verdriedubbel het in hul vroeë jare. Gevolglik het Rockefeller Amerika se eerste miljardêr geword, met 'n fortuin ter waarde van byna 2% van die nasionale ekonomie. Sy persoonlike welvaart word in 1913 op $900 miljoen geraam, wat byna 3% van die Amerikaanse BBP van $39,1 miljard daardie jaar was. Dit was sy hoogste netto waarde en inflasie-aangepas beloop dit 423 miljard dollard in 2020.
Rockefeller was ook die stigter van die Universiteit van Chicago en Rockefeller Universiteit en het die stigting van die Central Philippine University in die Filippyne befonds. Hy was 'n toegewyde Noordelike Baptis en het baie kerklike instellings ondersteun. Sy lewe lank was hy 'n geheelonthouer van drank en tabak. Vir advies het hy sterk staatgemaak op sy vrou Laura met wie hy vyf kinders gehad het. Hy was 'n getroue gemeentelid van die Erie Street Baptist Mission Church, het Sondagskool onderrig en as trustee, klerk en af ​​en toe as opsigter gedien. Godsdiens was sy lewe lank 'n leidende krag en hy het geglo dat dit die bron van sy sukses was. Rockefeller word beskou as 'n voorstander van kapitalisme gebaseer op 'n perspektief van sosiale Darwinisme, en hy word gereeld aangehaal: 'Die groei van 'n groot onderneming is bloot 'n voortbestaan ​​van die sterkstes'.
Sleurkrag
Sleurkrag (of Lugweerstand in aërodinamika) is die komponent van die aerodinamiese krag wat parallel met die vrystroomsnelheid inwerk as 'n voorwerp deur 'n vloeistof of gas beweeg. Hierdie aerodinamiese krag ontstaan weens 'n oppervlak-drukverspreiding oor die voorwerp asook die skuifspanning-verspreiding in die vloeimedium teenaan die oppervlak. Die sleurkrag is altyd parallel met die vrystroomsnelheid. In teenstelling met wrywing tussen soliede oppervlakke, is sleurkrag afhanklik van vloeisnelheid.
Indigo
Kleurkoördinate
Volgens verskeie kleurskemas word indigo as volg voorgestel:
Sleurkrag
Tipes Sleurkrag
Parasitiese sleurkrag bestaan uit die volgende komponente:
Voorbeelde van sleurkragte
Voorwerpe met 'n groter kontak-area sal meer weerstand bied. 'n Vragmotor met 'n plat voorkant sal byvoorbeeld meer lugweerstand as 'n sportmotor tydens ervaar teen dieselfde snelheid. Vir die rede word vliegtuie en ander vinnige masjiene ontwerp om vaartbelyn te wees. 'n Sneeuvlokkie sal ook stadiger as 'n reëndruppel met presies dieselfde gewig deur die lug val.
Ammoniumsulfied
Ammoniumsulfied is 'n sout van ammoniak en waterstofsulfied.
Die verbinding kan as kleurlose kristalle verkry word deur by lae temperature (-18°C) droë ammoniakgas en droë waterstofsulfiedgas te meng. Hierdie kristalle en hulle oplossings in water word vinnig geel deur oksidasie van die sulfiedioon tot die disulfiedioon:
Hoër sulfiede soos kan by verdere oksidasie of toevoeging van swawel ook gevorm word. 'n Ammoniumsulfiedoplossing kan swawel in oplossing doen gaan maar ook sulfiede soos tin(IV)sulfied:
By kamertemperatuur is die vastestof in ewewig met die gasvormige suur en basis waarvan dit 'n sout is:
Die vastestof ontbind reeds by kamertemperatuur. Sy dampdruk by 20°C is reeds 600hPa (~0,6 Atm)
Die oplossing bevat dus die ione 2, en.
Struktuur
Op planete soos Uranus en Neptunus kom dit saam met ammoniumwaterstofsulfied in wolke in die laer dampkring voor. Berekenings voorspel dat 'n anti-fluorietstruktuur sal hê met ruimtegroep Fmm met ammoniumione op die fluoorione se plek, en sulfiedione op kalsiumione s'n.
Aspidoscopulia
Aspidoscopulia is 'n genus van sponsdiere uit die klas van die Hexactinellida.
Asconema
Asconema is 'n genus van sponsdiere uit die klas van die Hexactinellida.
Ice-T
Ice-T (gebore 16 Februarie 1958) is 'n Amerikaanse kletskunstenaar, akteur en vervaardiger. Hy is bekend vir sy rolle in die rolprente New Jack City (1991), Surviving the Game (1994), en Tank Girl (1995), en in die televisiereeks Law & Order: Special Victims Unit (1999).
Karibiese groen
Karibiese groen is 'n kleur in die Crayola-reeks sedert 1998.
Kleurkoördinate
Volgens verskeie kleurskemas word karibiese groen as volg voorgestel:
Sien ook
Spring_green
Geissorhiza splendidissima
Geissorhiza splendidissima is 'n meerjarige blomplant en geofiet wat tot die genus Geissorhiza behoort en deel is van die renosterveld. Die spesie is endemies aan die Noord-Kaap en kom by Nieuwoudtville voor en het 'n voorkomsgebied van 10 km². Die plant het reeds 80% van sy habitat afgestaan aan die verbouing van koring. Toekomstige uitbreiding van die koringlande hou 'n bedreiging in.
Atlantisella
Atlantisella is 'n genus van sponsdiere uit die klas van die Hexactinellida.
Heteromeyenia tentasperma
Heteromeyenia tentasperma is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Heteromeyenia en tot die familie Spongillidae. Die wetenskaplike naam van die spesie is die eerste keer geldig gepubliseer in 1880 deur Potts.
Heterorotula
Heterorotula is 'n genus van sponsdiere uit die familie van die Spongillidae.
Alfred Cortot
Alfred Cortot (1877- 1962) word beskou as een van die mees insigvolle pianiste vir sy eksplorasie van die spirituele dieptes van die musiek wat hy geïnterpreteer het. Alfred Corot was 'n musikus met vele fasette en 'n wye repertoire.
Hy was in Nyon, Switserland gebore as die seun van 'n Franse vader en 'n Switserse moeder. Gedurende sy kinderdae het die gesin na Parys getrek, en die jong Cortot het by die Paryse Konservatoria aangesluit op die ouderdom van nege, waar hy eers die klavier onder Emile Descombes (1829-1912) bestudeer het, en vanaf die ouderdom van vyftien, onder Louis Diémer (1843-1919).
Cortot het sy debuut in 1897 gemaak met Ludwig van Beethoven se Derde klavierkonsert in C mineur, Opus 37. Hy het ook Klavierduet opvoerings van die rangskikkings van Musiek vir Vier Hande van Richard Wagner gegee saam met Edouard Risler (1873-1929).
Sy entoesiasme vir diè Duitse komponis het tot sy aanstelling as koorafrigter gelei, en daarna assistent dirigent by Bayreuth waar hy gewerk het onder Felix Mottl en Hans Richter. Cortot se ondervindinge in Bayreuth het hom begerig gemaak om Wagner se musiek aan Franse gehore bekend te stel, en in 1902 het hy die Societé des Festivals Lyriques gestig, waardeur hy in Mei van dieselfde jaar die Paryse premiere van Wagner se Götterdämmerung gegee het. Die volgende jaar het Cortot 'n ander genootskap georganiseer wat hom in staat gestel het om opvoerings van Johannes Brahms se Duitse Dodemis (Requiem), Franz Liszt se Sint Elizabeth, Beethoven se Missa Solemnis en Wagner se Parsifal te gee.
Nie lank daarna nie het hy dirigent van die Societé Nationale geword, en die werke van Franse komponiste bevorder.
Cortot was 'n musikant met vele gesigte, 'n dirigent, kamermusiekkunstenaar en 'n solis. Hy het 'n bekende klaviertrio met Jacques Thibaud en Pablo Casals gestig, maar dit was as pianis waarvoor hy die meeste lof toegeswaai is. Hy was aangestel deur Gabriel Fauré as 'n onderwyser by die Paryse Konservatoria, maar was in so 'n hoë aanvraag dat hy onvermydelik altyd weg was op toer. In 1918 het Cortot sy eerste toer in die Verenigde State van Amerika gemaak, en gedurende sy tweede toer in 1920 het hy al Beethoven se Vyf Klavierconcertos gespeel in twee aande, en ook Rachmaninoff se Klavierkonsert No. 3 in D mineur Opus 30, met die komponis in teenwoordigheid. In die tyd het hy ook die Ecole Normale de Musique gestig. Cortot het self daar klas gegee tot 1961; en sy mees bekende studente sluit Magda Tagliaferro, Clara Haskill en Yvonne Lefébure in.
Vlootblou
Vlootblou is 'n baie donker skadu van die kleur blou. Vlootblou kry sy naam van die donkerblou uniform (in kontras met die wit) gedra deur lede in die Britse Koninklike Vloot sedert 1748 en wat daarna deur alle vlote dwarsoor die wêreld aangeneem is.
In praktyk het die vlootblou uniforms van die Amerikaanse Vloot en ander vlote inderwaarheid swart van kleur geword, as gevolg van probleme om die presiese passing van blou skakerings van verskillende verskaffers te verkry.
Kleurkoördinate
Volgens verskeie kleurskemas word vlootblou as volg voorgestel:
Celeste (kleur)
Celeste is die Italiaanse volksnaam vir die ligte turkooisblou kleur wat verband hou met die Italiaanse fietsvervaardiger Bianchi SpA en staan soms bekend staan as "Bianchi Green". In Italiaans, is dit 'n poging om die kleur van helder lug weer te gee. In Afrikaans kan na hierdie kleur ook as "Italiaanse hemelblou" verwys word.
Kleurkoördinate
Volgens verskeie kleurskemas word Celeste as volg voorgestel:
Noord-Pohjanmaa
Noord-Pohjanmaa (Fins: Pohjois-Pohjanmaa, Sweeds: Norra Österbotten) is 'n administratiewe streek in Finland. Dit strek van die Botniese Golf in die weste tot by die Russiese grens in die ooste en maak deel uit van die historiese Oulu-provinsie. Die streek word begrens deur Lapland in die noorde, die Russiese outonome Republiek van Karelië in die noordooste, Kainuu in die ooste, Noord-Savo in die suidooste, Sentraal-Finland in die suide en Sentraal-Pohjanmaa in die suidweste.
Noord-Pohjanmaa beslaan 'n landoppervlakte van 39 182 km² en het 'n bevolking van 412 190 in 2019 gehad. Die streek het 30 munisipaliteite waarvan elf stadstatus het. Die administratiewe hoofstad van die streek is Oulu (Sweeds: Uleåborg), wat met meer as 200 000 inwoners ook die grootste stad in die noordelike Finland is. Ander groot nedersettings is Raahe, Ylivieska en Kuusamo.
Heteromeyenia tubisperma
Die spons behoort tot die genus Heteromeyenia en tot die familie Spongillidae. Die wetenskaplike naam van die spesie is die eerste keer geldig gepubliseer in 1881 deur Potts.
Akwamaryn
Akwamaryn is 'n kleur, 'n ligte skakering van lentegroen wat na siaan toe neig.
Kleurkoördinate
Volgens verskeie kleurskemas word akwamaryn as volg voorgestel:
Teunis van der Zwart
Teunis van der Zwart (gebore op 13 April, 1964 te Katwijk, Nederland) is 'n Nederlandse horingspeler en dirigent.
Teunis van der Zwart was 'n pryswenner tydens die Bad Harzburg Natuurlike-horing Kompetisie van 1989. Hy het daarna besluit om 'n wêreldwye ambassadeur vir die natuurlike-horing te word. Hy is 'n welbekende en gerekende spesialis op sy gebied, sowel as 'n solis, kamermusiekspeler en onderwyser. Hy is sedert 2008 toenemend aktief as dirigent van orkeste en kore. As horingspeler het Van der Zwart talle opnames en konserttoere met uitnemende ensembles vir vroeë musiek, soos die Amsterdamse Barokorkes, Orchester des Champs-Elysées, Windsekstet Nachtmusique, Akademie für Alte Musik Berlyn, Bach Collegium Japan en Collegium Vocale Gent meegemaak. Van der Zwart was vir vyftien jaar die hoof-horingspeler van die Freiburger Barockorchester, welke pos hy steeds by die Orkes van die 18de eeu beklee. Hy het gereeld met albei hierdie orkeste as solis opgetree, en CD-opnames van Mozart se horingconcertos vir die Harmonia Mundi France en Glossa plate-etikette gemaak. Van der Zwart het saam met die Japanese Orkes Libera Classica en Hidemi Suzuki 'n CD-opname gemaak van Joseph Haydn se horingconcerto vir TDK. In 2008 verskyn 'n CD-opname van Johannes Brahms se Horingtrio met Isabelle Faust (viool) en Aleksander Melnikof (klavier) by die Harmonia Mundi plate-etiket, en in Desember 2007 neem hy Ries se Dubbelconcerto vir twee horings op met die Kölner Akademie, gelei deur Michael Alexander Willenss. Hy het met beide die Orkes van die 18de eeu en die Nederlandse Bachvereniging die Quoniam van J.S. Bach se mis in B-mineur (BWV 232) opgeneem. As solis het hy saam met dirigente soos Frans Brüggen, Philippe Herreweghe, Hidemi Suzuki en René Jacobs gewerk. As kamermusiekspeler, solis, onderwyser en dosent, verskyn Van der Zwart in talle konsertreekse en feeste in Europa, die VSA, Australië en Japan. Hy doseer aan die Konservatoria van Amsterdam sowel as aan die Koninklike Konservatoria in Den Haag. Hy is by albei konservatoria 'n gereelde dirigent van barok-orkeste. Hy is die stigter en musikale leier van die Sinuet Kamerorkes.
James Monroe Iglehart
James Monroe Iglehart (gebore 4 September 1974) is 'n Amerikaanse akteur. Hy is bekend vir sy rolle in die rolprent Death Force (1978) en in die televisiereekse Great Performances (1971) en Gotham (2014).
Mahonie (kleur)
Mahonie is 'n diep kleur wat die hout van die mahonieboom verteenwoordig.
Kleurkoördinate
Volgens verskeie kleurskemas word mahonie as volg voorgestel:
Aulocalycidae
Aulocalycidae is 'n familie van sponsdiere uit die klas van die Hexactinellida.
Aulocalycinae
Aulocalycinae is 'n subfamilie van sponsdiere uit die klas van die Hexactinellida.
Tiryns
Tiryns (Grieks: Τίρυνς of Τίρυνθα) is ’n Miceense argeologiese terrein op die Peloponnesos in Griekeland.
Tiryns was ’n heuwelfort wat van die begin van die Bronstydperk sowat 7 000 jaar gelede af bewoon is. Dit het sy hoogtepunt tussen 1400 en 1200 v.C. bereik, toe dit een van die belangrikste stede van die Miceense tydperk was, veral in Argolis. Sy merkwaardigste landmerk is sy paleis en veral sy mure, wat daaraan sy Homeriese beskrywing "magtige ommuurde Tiryns" besorg het. In antieke tye is die stad verbind met die mites van Herakles, en sommige bronne gee die stad aan as sy geboorteplek.
Aulocalyx
Aulocalyx is 'n genus van sponsdiere uit die klas van die Hexactinellida.
Sjokolade (kleur)
Sjokolade is 'n ligter kleur as donkersjokolade.
Kleurkoördinate
Volgens verskeie kleurskemas word sjokolade as volg voorgestel:
Litiumoksied
Litiumoksied (Li2O) is 'n anorganiese chemiese verbinding. Dit is 'n wit vaste stof. Alhoewel dit nie spesifiek belangrik is nie, word baie materiale beoordeel op grond van hul Li2O inhoud.
Kristalstruktuur
Die stof het die antifluorietstruktuur met litiumatome op die fluooratome se plek en suurstof op die kalsiumatome s'n. Die struktuur is kubies. Die stof is 'n diamagnetiese halfgeleier met 'n groot bandgaping (4,85 eV). By hoër temperature (~1200K) gaan die stof oor in 'n fase met hoë ioniese beweeglikheid van die -ioon.
Chemiese eienskappe
Litiumoksied kan verkry word deur litiumnitraat sterk te verhit: Dit los in water stadig op en vorm 'n sterk basis:
Batterye
Daar is in 2023 baie navorsing na litium-lugbatterye waarin litiumoksied 'n rol speel. Ongelukkig kan litium met suurstof ook ander oksiede vorm soos litiumsuperoksied  en litiumperoksied  en dit veroorsaak komplikasies soos 'n groot oorpotensiaal wat vereis word om kinetiese probleme te oorwin. Daar word gesoek na geskikte katalisators soos grafeen met iridiumoksied of die heemmolekuul om hierdie probleme te oorwin.
Heterorotula contraversa
Heterorotula contraversa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Heterorotula en tot die familie Spongillidae. Die wetenskaplike naam van die spesie is die eerste keer geldig gepubliseer in 1969 deur Racek.
Transnet Freight Rail
Transnet is op 1 April 1990 as 'n beperkte maatskappy gestig. Die meerderheid van die maatskappy se aandele word deur die Departement van Openbare Ondernemings besit. Die maatskappy is gestig nadat sake-eenhede en bedrywighede van die Suid-Afrikaanse Spoorweë en Hawens (SAS&H), asook ander bedrywighede en produkte geherstruktureer is.
Besigheidseenhede
Transnet Freight Rail word tans in 6 besigheidseenhede verdeel:
Imperialisme
Imperialisme is 'n beleid of ideologie van die uitbreiding van 'n volk se heerskappy oor vreemde lande, dikwels deur militêre mag of deur politieke en ekonomiese beheer oor ander gebiede te verkry. Imperialisme was wêreldwyd normaal en algemeen regdeur die aangetekende geskiedenis, die vroegste voorbeelde dateer uit die middel-derde millennium vC, en verminder eers in die laat 20ste eeu. In onlangse tye is dit moreel verwerplik beskou en is deur internasionale reg verbied. Daarom word die term in internasionale propaganda gebruik om 'n teenstander se buitelandse beleid aan die kaak te stel.
Die term kan toegepas word op die kolonisasie van die Amerikas tussen die 15de en 19de eeu, in teenstelling met Nuwe Imperialisme, wat die uitbreiding van Westerse magte en Japan gedurende die laat 19de en vroeë 20ste eeu beskryf. Albei is egter voorbeelde van imperialisme.
Verskil tussen kolonialisme en imperialisme
Imperialisme word verstaan as 'n beleid van 'n land waarin die genoemde land deur militêre mag ander lande of gebiede beïnvloed, sowel as ander magsmiddele. Dus, die belangrikste punt om imperialisme te verstaan, het te make met die klem op die idee om ander op grond van mag in te haal.
Kolonialisme word gedefinieer as 'n praktyk waarin 'n mag kolonies of nedersettings in ander lande of gebiede opstel vir die politieke en ekonomiese voordeel van die koloniserende land.
'n Kernverskil tussen kolonialisme en imperialisme is die idee in vergelyking met die praktyk of implementering van die idee. Imperialisme dien dus as die onderliggende idee, terwyl kolonialisme 'n gevestigde vorm van imperialisme is.
Heterorotula capewelli
Heterorotula capewelli is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Heterorotula en tot die familie Spongillidae. Die wetenskaplike naam van die spesie is die eerste keer geldig gepubliseer in 1863 deur Bowerbank.
Gabriel Iglesias
Gabriel Iglesias (gebore 15 Julie 1976) is 'n Amerikaanse akteur, vervaardiger, en skrywer. Hy is bekend vir sy rolle in die rolprente The Book of Life (2014), Magic Mike XXL (2015), Coco (2017), en Ferdinand (2017).
Aulocystidae
Aulocystidae is 'n familie van sponsdiere uit die klas van die Hexactinellida.
2019 Russiese Grand Prix
Die 2019 Formule Een Russiese Grand Prix is op 29 September 2019 op die Sochi Autodrom gehou. Dit was die 16de wedren van die seisoen gewees.
Wedrenuitslag
* Lewis Hamilton ontvang 'n ekstra punt vir die vinnigste rondte tydens die wedren.
Teotokos van Wladimir
Die Teotokos van Wladimir  (Grieks: Θεοτόκος του Βλαντίμιρ), ook bekend as "Ons Dame van Wladimir" (Russies: Владимирская Икона Божией Матери) of die "Maagd van Wladimir", is ’n Middeleeuse Bisantynse ikoon van Moeder en Kind. In 1169 het Andrei Bogoljoebski Kiëf geplunder en baie godsdienstige werke gesteel, onder meer ’n Bisantynse "Moeder van God"-ikoon wat na Wladimir gestuur is. Dit is een van die mees geëerde Oosters-Ortodokse ikone en ’n uitstekende en vroeë voorbeeld van die "Eleusa" (tederheid)-tipe, met die Kind wat teen sy moeder se wang nestel.
Die Teotokos (’n Griekse term vir Maria) word beskou as die heilige beskermer van Rusland. Die ikoon word in die Tretjakof-galery in Moskou tentoongestel in ’n werkende kerk op die museumterrein. Haar feesdag is 23 Junie ou styl / 6 Julie nuwe styl. Die oorspronklike word al eeue lank oor en oor gekopieer, meer as enige ander beroemde ikoon, en baie kopieë het self aansienlike artistieke en godsdienstige betekenis.
Anders as sommige ikone met ’n groot godsdienstige aanhang, word die artistieke gehalte van die werk hoog aangeskryf; die Wladimirskaja, soos die Russe dit noem, word algemeen beskou as die beste van die paar Bisantynse ikone uit dié tydperk wat nog bestaan. Volgens die kunshistorikus David Talbot Rice "erken almal wat dit gesien het dat dit een van die mees uitsonderlike godsdienstige skilderye in die wêreld is".
Auloplacidae
Auloplacidae is 'n familie van sponsdiere uit die klas van die Hexactinellida.
Denis Goldberg
Denis Theodore Goldberg (11 April 1933 – 29 April 2020) was 'n Suid-Afrikaanse anti-apartheidsaktivis en skrywer. Hy was 22 jaar in die tronk saam met ander lede van die anti-apartheidsbeweging in Suid-Afrika. Na sy vrylating in 1985 het hy voortgegaan om 'n veldtog teen apartheid vanaf sy basis in Londen saam met sy gesin te voer, totdat die apartheidstelsel met die 1994-verkiesing ten volle afgeskaf is. Hy het in 2002 na Suid-Afrika teruggekeer.
Vroeë lewe
Goldberg is op 11 April 1933 in Kaapstad, Suid-Afrika gebore en het grootgeword in 'n gesin wat, anders as die meeste blanke gesinne van daardie tyd, mense van alle rasse in hul huis verwelkom het. Sy ouers, Annie en Sam Goldberg, is albei in Londen gebore, die kinders van Litause Jode wat in die laaste helfte van die 19de eeu na Engeland geëmigreer het. Albei ouers was polities aktiewe kommuniste terwyl hulle in Londen gewoon het, en nadat hulle na Kaapstad verhuis het, het hulle 'n aktiewe rol in die plaaslike Woodstock-tak van die Suid-Afrikaanse Kommunistiese Party gespeel, terwyl Sam 'n reeks klein ondernemings bedryf het.
In Maart 1950, op 16-jarige ouderdom, begin Goldberg met sy studies in siviele ingenieurswese aan die Universiteit van Kaapstad. In sy finale jaar ontmoet hy Esme Bodenstein, afkomstig uit 'n familie wat aktief was in die Kommunistiese Party, en hulle trou in Januarie 1954. Hul dogter Hilary is in 1955 gebore en hul seun David in 1957.